《潇湘夜雨 李宁圃太守属题“管夫人画竹”》
清代·张玉珍

松雪斋前，鸥波亭畔，倚吟绿净无尘。休将芳草怨王孙。

珠腕写、千枝碧玉，鹅绢剪、一幅寒云。还应有、潇潇雨意，细卷秋痕。

文湖州派想，看随承旨，徵谱闲论。任吾家私印，倒押朱文。

最好烟梢凤尾，吟不到、月夜湘魂。犹赢得、香凝燕寝，珍护墨长新。

作者简介：江苏华亭人，字蓝生，金瑚妻。自幼工诗。王述庵、钱竹汀、吴白华皆推重之。有《晚香居词》。